Það er nú ekki sjálfgefið að finna hér á landi góða matta varaliti hjá ódýrari snyrtivörumerkjum – ekki misskilja mig ég er ótrúlega ánægð með úrvalið í þeim deildum en mér hefur lengi einmitt fundist vanta akkurrat flauelsmjúka og matta varaliti þar . Það eru þó til auðvitað svona Superstay litir sem koma í eins konar gloss formi – en mér finnst það þó ekki alveg eins . Auðvitað er einn og einn svona inná milli en ég vil alltaf meira og betra úrval – og nú hefur Maybelline svarað því kalli mínu og ábyggilega kalli sem fleiri hafa látið frá sér . Núna voru sumsé að koma varalitir sem heita Color Drama og eru í blýanta formi – hér sjáið þið nokkra litir úr línunni … Litirnir eru samtals 6 ( það eru þó tveir í viðbót væntanlegir ) og eiga það allir sameiginlegt að vera með sérstaklega sterkum pigmentum , gefa þétta áferð og endast fáránlega lengi . Ég var með þennan dökka á mér frá því klukkan 2 til miðnættis á Miðnæturopnun Smáralindar á fimmtudaginn var . Blýantarnir eru rosalega þægilegir í notkun en ég mæli þó með því að þið nuddið aðeins oddinum á blýantinum á handabakið áður en þið notið þá fyrst svo þeir verði mýkri – þá verður áferðin líka alveg jöfn því oddurinn í nýjum svona blýant er flatur og þá er getur liturinn orðið ójafn og líka bara aðeins óþægilegri að bera á varirnar . Svo er einn galli við þá – það fylgir ekki yddari með en margar förðunaráhugamanneskjur eins og við eigum nú nokkra svoleiðis í snyrtibuddunni : ) Ég skellti að sjálfsögðu í litaprufur með öllum litunum sem fást og þær sjáið þið hér : Eini liturinn sem er ekki alveg hreinn í línunni því eins og þið sjáið þá er dáldil sansering í áferðinni . Mér finnst hún samt ekki skemma fyrir en þrátt fyrir áferðina í litnu verður þessi litur líka alveg mattur . Einn fullkominn nude litur – er þessi ekki líka dáldinn Kendall Jenner litur ? Ekta 90 ’ s litatónn sem er fullkominn við flotta kvöld augnförðun . Liturinn hentar klárlega til daglegrar notkunar eða að kvöldi til til að tóna niður varirnar þegar augun eiga að vera í fókus . Einn alveg eðal hátíðlegur og rauður litur . Þessi er ekkert alveg sérstaklega hlýr sem ég kann að meta . Bleiki liturinn er sá sem er næstur í uppáhaldi hjá mér – alveg sérstaklega skemmtilegur og kaldur litur en þannig vil ég að bleiku litirnir mínir séu . Hér er litur sem er svona elektrik orange tónn – hrikalega skemmtiegur og alveg hreinn litur – glöggir taka þó eftir að ég var aðeins að flýta mér og breiddi ekki alveg nóg úr litnum á miðju neðri varanna – flott ég : ) Hér er klárlega uppáhalds liturinn minn – kemur það einhverjum á óvart . Annað sem er sjaldgæft hjá þessum ódýrari merkjum eru svona dökkir varalitir og þessu er bara fullkominn og verður mikið notaður hér framvegis – mögulega nýji signature liturinn minn : ) Það er dáldið skemmtilegt að sjá þegar maður rennir yfir svona myndir af sjálfum sér hvað litirnir geta breytt manni mikið . Ég sé líka alltaf hvað fer mér sjálfri best og mér finnst það helsti þessir áberandi litir – nude litir eru góðir með en ég nota þá sjaldan . Ég veit ekki alveg afhverju mögulega er útskýringin að ég er bara svo sjúk í dökka liti að hinir mæta afgangi . Mæli með að þið kíkið á Color Drama litina – mæli eindregið með þeim , lita úrvalið er líka mjög breytt eins og þið sjáið og maður getur alltaf á sig varalitum bætt sérstaklega þegar verðið er svona extra gott ! Vörurnar sem ég skrifa um hér fékk ég sendar sem sýnishorn . Það hefur þó engin áhrif á álit mitt á vörunum og eins og alltaf veiti ég hreinskilið álit . Nei , ég gerði það nú sérstaklega ekki þarna . En byrjaðu á því að nota varaskrúbb og nudda yfir varirnar til að taka burt dauðu húðfrumurnar sem geta gert ójöfnur í húðina . Ef þú átt ekki húðskrúbb virkar líka vel bara að nudda blautum þvottapoka yfir varirnar . Nærðu þær svo bara með góðum varasalva og leyfðu honum að vera á í nokkrar mínútur áður en þú setur litinn á : )